1. sz melléklet

****

**SZOMBATHELY MEGYEI JOGÚ VÁROS KÁBÍTÓSZERÜGYI EGYEZTETŐ FÓRUMÁNAK**

**SZERVEZETI ÉS MŰKÖDÉSI SZABÁLYZATA**

**Tartalom**

[**1.** **Általános ismertető** 3](#_Toc47010921)

[**2.** **Szombathely KEF jogállása** 3](#_Toc47010922)

[**3.** **Szombathely KEF feladata** 3](#_Toc47010923)

[**4.** **Szombathely KEF alapadatok** 4](#_Toc47010924)

[**5.** **Szombathely KEF Szervezeti felépítése** 5](#_Toc47010925)

[*Elnök* 5](#_Toc47010926)

[*Szakmai Társelnök* 5](#_Toc47010927)

[*Tag* 6](#_Toc47010928)

[*Titkár* 8](#_Toc47010929)

[**6.** **Szombathely KEF – Szombathely MJV együttműködése** 8](#_Toc47010930)

[**7.** **Szombathely KEF működési rendje** 8](#_Toc47010931)

[**8.** **Szombathely KEF gazdálkodása** 10](#_Toc47010932)

[**9.** **Záró rendelkezések** 10](#_Toc47010933)

[**1.** **sz függelék - Szombathely MJV KEF tagnévsor** 12](#_Toc47010934)

[**2.** **sz függelék - Belépési nyilatkozat** 14](#_Toc47010935)

# **Általános ismertető**

A Nemzeti Drogstratégia 2013-2020 kulcstényezői a helyi Kábítószerügyi Egyeztető Fórumok (továbbiakban KEF). Ezekben a bizottságokban a helyi állami, önkormányzati, civil és egyházi szervezetek képviseltetik magukat: a prevenció és a terápia világának szereplői, valamint az ezeket szervezeti szinten összefogó Nemzeti Népegészségügyi Központ (NKK) Drogmegelőzési Programok Osztálya, a közösségfejlesztés szervezetei, a gyermekjóléti szolgálatok, valamint az igazságszolgáltatás, a büntetés-végrehajtás, a Rendőrség és az önkormányzat szakosított szerveinek képviselői. Ezek a bizottságok gyűjtik össze a helyi drogproblémákkal kapcsolatos információkat, monitorozzák a változásokat, meghatározzák a legfontosabb rizikócsoportokat, megállapítják a közösségi prevenció célkitűzéseit, a terápia lehetőségeit, egyben pedig a prevenciós, közösségfejlesztő és terápiás kapacitásokat is nyilvántartják. Biztosítják a helyi szolgáltatásokról szóló információk elérhetőségét a helyi közösség tagjai számára. Évenként tervet készítenek a helyi feladatokról - összhangban a Nemzeti Stratégia célkitűzéseivel -, majd év végén beszámolót készítenek az elvégzett munkáról. A beszámolót a helyi közösség tagjaival is megismertetik.

# **Szombathely KEF jogállása**

Szombathely Megyei Jogú Város Kábítószerügyi Egyeztető Fóruma a 96/2000 (XII. 11) sz. országgyűlési határozat felhatalmazása alapján jött létre, melynek melléklete képezi a „Nemzeti Drogstratégia a kábítószer-probléma visszaszorítására” c. dokumentumot. E dokumentum rövid-, közép- és hosszú távú célként határozza meg a Kábítószerügyi Egyeztető Fórum (továbbiakban KEF) létrehozását, jogi és közigazgatási feltételeinek megteremtését a különböző közigazgatási szinteken.

A KEF jogi személyiséggel nem rendelkező, tanácsadó, és egyeztető jellegű szakmai munkacsoport. Önálló bírósági bejegyzéssel, bejegyzett székhellyel nem rendelkezik. Üléseit a szombathelyi Polgármesteri Hivatalban tartja.

1. **Szombathely KEF feladata**

A KEF pontos feladata, hogy összegyűjtse azokat a szervezeteket, amelyek a városban a kábítószerügyi témával foglalkoznak, és közös cselekvésre bírja őket. Munkáját nemcsak a kábítószer-fogyasztás visszaszorításában, hanem a mentálhigiénés problémák komplex kezelésében is kifejti.

A KEF segíti a résztvevőket abban, hogy közösen cselekedjenek, hogy hozzáférjenek a munkájukhoz szükséges információkhoz, hogy összefogva nagyobb tömegeket elérő, sikeresebb programokat tudjanak megvalósítani a szervezetek.

*Szombathely KEF feladatai a következők:*

* Szervezetek munkájának összehangolása, koordinálása
* Adatok feltárása, helyzetértékelés, a szükséges feladatok feltérképezése
* Információáramlás biztosítása
* A helyi erőforrások mozgósítása
* A helyi szereplők tevékenységének összehangolása
* A párhuzamosságok kiszűrése
* Az alulról jövő kezdeményezések támogatása
* A szolgáltatók hatékonyságának maximalizálása
* Kapcsolódás az országos programokhoz
* Visszacsatolás a helyi és országos szintekhez
* Szakmai ajánlóként az országos illetve nemzetközi pályázatokon való részvétel koordinálása és elősegítése
* Egyéb, a KEF által önállóan meghatározott feladatok.

Egységes szakmai és módszertani szemléletmód megvalósítására törekszik, továbbá arra, hogy ésszerűsítse és koordinálja a városban zajló kábítószer-megelőző tevékenységet. Segít a helyi erőforrások mozgósításában, összehangolja a helyi szereplők tevékenységét, javaslatokat tesz, ajánlásokat fogalmaz meg az esetleges párhuzamosságok elkerülése érdekében.

Kiemelt feladata, hogy támogassa az alulról jövő kezdeményezéseket, továbbá szakmai ajánlóként koordinálja és elősegítse az országos, illetve nemzetközi pályázatokon való részvételt, segítséget adjon a vonatkozó önkormányzati pályázatok kiírásához, segít azok elbírálásában.

A KEF tevékenységét a nemzeti és helyi drogstratégiával összhangban, éves munkaterv szerint végzi. Az éves munkaterv tartalmazza a helyi szintű feladatok időbeli ütemezését, a feladatvégzés helyét, költségeit, valamint a konkrét feladatok felelőseit, együttműködő partnereket.

A KEF az Önkormányzat által biztosított támogatás összegének felosztására minden évben javaslatot tesz, úgy, hogy az kizárólag szakmai szempontok alapján a település területén egységesen és célszerűen legyen felhasználva megelőzési célokra.

A KEF nem operatív, hanem koordinatív szakmai munkacsoport. A városban működő intézmények vagy szervezetek vállalt, illetve kötelező drogprevenciós feladatainak teljesítési hiányosságai miatt a KEF tagjait nem terhelheti felelősség.

# **Szombathely KEF alapadatok**

A szervezet neve: Szombathely MJV Kábítószerügyi Egyeztető Fórum

A szervezet alapítójának megnevezése: Szombathely Megyei Jogú Város Önkormányzata

A szervezet alapítójának címe: 9700 Szombathely, Kossuth Lajos utca 1.-3.

A szervezet levelezési címe: 9700 Szombathely, Kossuth Lajos utca 1.-3.

E-mail címe: [kef@szombathely.hu](mailto:kef@szombathely.hu)

Weboldal: <http://www.kef.hu/forum/szombathely>

Logója: (kidolgozás alatt)

# **Szombathely KEF Szervezeti felépítése**

A KEF szervezete az alábbi tisztségviselőkből áll:

* Elnök
* Szakmai Társelnök
* Tag
* Titkár

## *Elnök*

A KEF élén az Elnök áll. A KEF Elnök személyét Szombathely MJV mindenkori Polgármestere jelöli ki. Az Elnök munkáját a Szakmai Társelnök segíti, illetve annak távolléte esetén feladatait is ő látja el.

*A KEF Elnök feladatai:*

* összehívja és levezeti a KEF üléseket
* javaslatot tesz az éves programra, és az egyes ülések napirendi pontjaira
* koordinálja és elősegít a hatékony együttműködést a Szombathely MJV Polgármesteri Hivatal és a KEF között.
* együttműködik a KEF szakmai elnökével
* a KEF működési feltételeinek megteremtése
* a KEF képviselete a különböző társadalmi rendezvényeken, valamint a sajtó nyilvánossága előtt
* kapcsolattartás a KEF-ek szakmai koordinációjáért felelős NemzetiNépegészségügyiKözpont (NKK) Drogmegelőzési Programok Osztályával
* beszámol a KEF munkájáról Szombathely MJV Önkormányzat Közgyűlésének
* a KEF szakmai munkájának folyamatos figyelemmel kísérése.

## *Szakmai Társelnök*

A Szakmai Társelnök személye a KEF tagjai közül kerül megválasztásra. A Szakmai Társelnök személyét a szakmai szervezetek adják, ezáltal a Szakmai Társelnök személye egy adott taghoz kell, hogy kötődjön. A Szakmai Társelnöki feladat ellátása rotációban, a KEF tagok többségi ajánlása alapján történik. A Szakmai Társelnök személyére a javaslat megtétele nyilvánosan történik. A Szakmai Társelnökre való jelölésről a jelöltnek nyilatkoznia kell, hogy a jelöltséget elfogadja. Nyilatkozat hiányában a jelölt nem választható.

A Szakmai Társelnök megbízatása egy naptári évre szól. A Szakmai Társelnök esetében minden év első KEF ülésén tisztújítást kell végrehajtani. A Szakmai Társelnök megbízatása meghosszabbítható, vagy új jelölt állítható.

*A KEF Szakmai Társelnök feladatai*:

* a KEF szakmai képviselete a különböző társadalmi rendezvényeken, valamint a sajtó nyilvánossága előtt,
* az Elnök távollétében az ülések összehívása és levezetése,
* jelentések készítése,
* kapcsolattartás a KEF-ek szakmai koordinációjáért felelős NemzetiNépegészségügyiKözpont (NKK) Drogmegelőzési Programok Osztályával
* a konszenzus elősegítése a fórumon belül a különböző szakterületek képviselői között,
* adott esetben az említett feladatok delegálása a KEF tagjaira,
* a pályázatok szakmai előkészítése a munkacsoportokkal együttműködve

## *Tag*

A KEF tagjai azonos szakmai kompetenciával rendelkező, egyenlő szavazati joggal bíró, bármely tisztségre és feladatra jelölhető és választható személyek. A KEF tagság jellegét tekintve önként vállalt társadalmi megbízatás. Ezen társadalmi megbízatásért a KEF tagjai külön díjazásban nem részesülnek. A KEF tagsága zárt, azt kiegészíteni csak a KEF határozatával lehet.

A KEF tagjai lehetnek intézmények, civil szervezetek, egyházak képviselői, szakemberei, akik önként vállalták és a *belépési nyilatkozattal (2. sz. függelék) írásban megerősítették* fórumbeli tagságukat abból a célból, hogy munkájukkal hozzájáruljanak a város lakosainak drogfogyasztását monitorozó, megelőző, csökkentő, komplex egyeztető és koordinációs szakmai tevékenységhez. Ajánlásukkal felhívják a figyelmet a kábítószerfüggők gyógykezelésének és rehabilitációjának legidőszerűbb és szakmailag legszükségesebb lépéseire tovább nem odázható szükségességére valamint szorgalmazzák a kezelés és rehabilitáció tárgyi, személyi feltételeinek megteremtését.

A KEF tagsága két részből tevődik össze:

* *állandó tag* - a Nemzeti Drogellenes Stratégia ajánlása alapján, amely megfogalmazott javaslatokat a KEF tagintézményeire, tagszervezeteire vonatkozóan: kormányhivatal, önkormányzat és szakosított szervei, oktatási intézmények, szociális intézmények, egészségügyi intézmények, Nemzeti Népegészségügyi Központ (korábban ÁNTSZ)
* *választott tag -* rendvédelmi szervek, egyházi és civil szervezetek.

A tagsági jogviszony felkérés vagy jelentkezés alapján jön létre. A KEF figyelembe veszi az Önkormányzatnak, a Polgármesternek és a szakmai szervezeteknek a tagságra vonatkozó javaslatait. Az új tagok meghívásáról, valamint a szervezetbe történő felvételéről a KEF tagsága minősített többséggel (jelenlévő tagok 3/4-e) dönt.

Minden KEF tag köteles megjelölni egy kapcsolattartó személyt, aki felelős azért, hogy a KEF ülésein az adott szervezet képviselve legyen. A kapcsolattartó jelöli meg azt az egy vagy több személyt vagy a szervezet munkatársát, aki képviseli a szervezetet, illetve akadályoztatása esetén gondoskodik annak helyettesítéséről. Amennyiben év közben változás történik az adott szervezet képviseletében, azt az Elnök és Szakmai Társelnök felé haladéktalanul jelzi.

A tagok és a kapcsolattartók névsorát és elérhetőségeit az 1. sz. függelék tartalmazza. A melléklet naprakészen tartásáért a KEF Titkára a felelős.

*A KEF tag jogai:*

* részt vehet a KEF munkabizottsági üléseinek munkájában, rendezvényein
* észrevételeket, javaslatokat tehet, véleményt nyilváníthat a KEF működésével kapcsolatban,
* ajánlásokat tehet a KEF-et érintő kérdések megtárgyalására, feladatainak kialakítására,
* indítványokat tehet az ülések napirendi pontjaira, intézkedéseket kezdeményezhet,
* igénybe veheti a KEF szolgáltatásait, élhet a tagságot megillető kedvezményekkel,
* jogosult betekinteni a KEF valamennyi iratába, ha ez a személyiségi jogokat nem sérti,
* felvilágosítást kérhet a KEF tevékenységéről,
* az adott, tárgyalandó témában módosító javaslatot tehetnek,
* a KEF elnökének felhatalmazása alapján a hozzá delegált feladatokat ellátja,
* bármely aktuális témában írásban véleményt nyilváníthatnak.

*A KEF tag kötelezettségei:*

* a KEF üléseken való részvétel
* közreműködés a KEF céljainak megvalósításában
* a KEF *Szervezeti és Működési Szabályzatának* betartása

A KEF tagság megszűnik:

* a tag kilépésével
* a tag kizárásával

Kizárás lehetséges okai:

* az adott szervezet tevékenysége összeegyeztethetetlen a KEF által képviselt szakmai és etikai alapelvekkel
* a választott tag a tárgyévben az ülések egyikén sem képviseltette magát, és a távolmaradás okáról a KEF Elnököt nem tájékoztatta
* a KEF megszűnésével

## *Titkár*

A KEF előkészítési, szervezetési, operatív munkáját a KEF Titkára végzi. A Titkár személyét Szombathely MJV Polgármesteri Hivatalának erre a feladatra kijelölt dolgozója látja el.

*A KEF Titkár feladatai:*

* a KEF ülések tárgyi és technikai feltételeinek biztosítása (helyszín, tárgyi eszközök, meghívók kiküldése)
* a KEF ülések jegyzőkönyvének vezetése és annak eljuttatása a tagokhoz
* a KEF adminisztrációs feladatainak ellátása
* a KEF országos felületén a KEF Szombathely oldal naprakészen tartása
* Szombathely Megyei Jogú Város honlapján az aktualitások megjelentetése
* közreműködés a KEF éves szakmai és pénzügyi beszámolóinak elkészítésében és annak az illetékes Bizottság elé történő előterjesztése

# **Szombathely KEF – Szombathely MJV együttműködése**

Szombathely MJV Polgármesteri Hivatala biztosítja a KEF ülések zavartalan lebonyolításához szükséges tárgyi és technikai feltételeket, a KEF működéséhez szükséges személyi feltételeket, koordinációt, postázási, jegyzőkönyvezési, irattározási feladatokat.

A Polgármesteri Hivatal elkülönített költséghelyen kezeli a KEF pénzeszközeit, lebonyolítja a pályázati program megvalósításával összefüggő pénzügyi ügyvitelt. Az éves szakmai, pályázati beszámoló elkészítéséért a mindenkori KEF Elnök és Szakmai Társelnök a felelős.

A KEF kiemelt kapcsolatot tart a működéséhez kapcsolódó illetékes Bizottságokkal az alábbi témakörökben:

* kulturális, oktatási és civil
* sport
* egészségügy
* bűnmegelőzés, közbiztonság és közrendvédelem

Évente beszámol a Bűnmegelőzési, Közbiztonsági és Közrendvédelmi Bizottság felé és szakmai véleményt ad kábítószerügyi témákban.

# **Szombathely KEF működési rendje**

A KEF évente legalább kétszer ülésezik.

Az ülés összehívása előtt a tagok napirendre vonatkozó javaslataikat a Titkárnak juttatják el, melyet elektronikus formában, írásban kell megküldeniük.

A KEF ülését az Elnök megbízásából a Titkár hívja össze. Az ülések témájáról, napirendi pontjairól, illetve a rendkívüli ülés időpontjáról a KEF Titkár – az ülést megelőzően legalább 5 munkanappal korábban – elektronikus formában, írásban értesíti a KEF tagokat.

Amennyiben a KEF tag elfoglaltsága miatt nem tud az ülésen részt venni, és képviselete nem megoldott, ezt elektronikus formában, írásban kell jeleznie a Titkár felé.

A KEF akkor határozatképes, ha az ülésen a tagok több, mint fele (50%+1) jelen van.

A KEF üléseit az Elnök vagy annak akadályoztatása esetén a Szakmai Társelnök vezeti, megállapítja a határozatképességet, döntéshozatal esetén gondoskodik a szavazás tisztaságáról és kihirdeti a szavazás eredményét.

A résztvevők minden ülésen áttekintik a meghatározott aktuális feladatokat, megtárgyalják a napirendi pontok témáit, javaslatot tesznek a következő ülés témáira, nevesítve azok előadóit.

A KEF tagok döntésüket szavazással hozzák meg. Napirendi kérdésekben nyílt szavazással, személyi kérdésekben titkos szavazással döntenek. A új tagok felvételét vagy valamely tag kizárását érintő kérdésekben a tagok eldönthetik, hogy nyílt vagy titkos szavazással szülessen döntés.

A tagok minden év február 28. napjáig elkészítik a saját, tárgyévben megvalósítandó feladatokat tartalmazó éves programtervüket. Az éves programtervnek tartalmaznia kell a feladatokat, azok ütemezését, a feladatvégzés helyét, felelőseit, valamint a tervezett költségeket. A tagok által beküldött programtervezeteket a Titkár összesíti, és eljuttatja a KEF Elnökének és Szakmai Társelnökének. A KEF Elnöke és Szakmai Társelnöke javaslatot tesznek az éves programtervben szereplő feladatok kiválasztására és a megvalósításához szükséges pénzügyi támogatás nagyságrendjének összegére, majd döntésüket a tagság elé terjesztik jóváhagyás céljából.

A jegyzőkönyvben rögzített, tagság által jóváhagyott döntést a KEF Elnöke határozatba foglalja minden egyes vállalt feladat tekintetében aszerint, hogy az adott feladat megvalósítása melyik KEF tag feladata, megnevezve a felelősét és azt, hogy a megvalósításhoz mekkora összeg használható fel. A határozatot a Titkár az Egészségügyi Szakmai Bizottság elé terjeszti véleményezésre. A Bizottság a benyújtott programterv elfogadása esetén, felkéri Szombathely MJV Polgármesterét, hogy rendelkezzen a KEF költségvetésének kezelője felé, a feladatkörébe tartozó és a költségvetési rendeletben meghatározott alap előirányzatának felhasználására.

A KEF üléseiről jegyzőkönyv készül, melyet a Titkár vezet, és az Elnök vagy a Szakmai Társelnök hitelesít. A jegyzőkönyvet 30 naptári napon belül a Titkár juttatja el a tagok részére.

A KEF tagok és az általuk képviselt szervezetek évente legalább egy alkalommal írásbeli tájékoztatás formájában információt nyújtanak az általuk végzett tevékenységekről, és szerzett tapasztalataikról, elősegítve ezzel a helyi szintű drogproblémák és más típusú devianciák kezelését, a fogyasztók összetételének és fogyasztási szokásainak nyomon követését. Ezeknek a beszámolóknak az országos KEF oldalon való megjelentetéséről a KEF Titkára köteles gondoskodni.

*Vis major* helyzet esetén (pl. pandémia), a KEF ülés online is lefolytatható. Az online ülés időpontjáról és formájáról a KEF Elnök megbízásából a KEF Titkár tájékoztatja a tagokat. Amennyiben az ülésen szavazásra is szükség van, a szavazás a tagok részére kiküldött szavazólapon történik. A szavazás kizárólag a kapcsolattartók által megadott e-mail címről, vagy e címről megjelölt képviselő e-mail címéről lehetséges. A képviselet ebben az esetben egyszeri, és csak az adott ülésre és ott szükséges szavazásra érvényes. Az online szavazás koordinálásáért a KEF Titkára a felelős.

# **Szombathely KEF gazdálkodása**

A KEF tagjainak feladatellátását, programjainak megvalósítását nem csak szakmailag, hanem pénzügyileg is támogatja. Szombathely MJV Önkormányzata éves költségvetésében összeget különít el a KEF működésének támogatására, amit a Szombathelyi Egészségügyi és Kulturális Intézmények Gazdasági Ellátó Szervezete (továbbiakban GESZ) hatáskörébe utal. A KEF programjainak megvalósításához szükséges pénzügyi támogatásról a Polgármester rendelkezik a GESZ felé, Egészségügyi Szakmai Bizottság felkérése alapján.

A GESZ az intézmény belső szabályzataiban foglalt rendelkezéseinek megfelelve, alkalmazva azokat, kezeli a KEF pénzeszközeit. A feladatok megvalósítása érdekében felmerülő költségekről

**„Szombathelyi Egészségügyi és Kulturális GESZ**

**9700 Szombathely, Wesselényi M. u. 4.**

**adószám: 15573241-2-18”**

nevére kiállított számlát kell kérni, melyet a KEF Titkárának kell megküldeni. A KEF Titkár intézkedik a szakmai teljesítés igazolásáról. A szakmai teljesítésigazolásra Szombathely MJV Polgármesteri Hivatal Egészségügyi és Közszolgálati Osztályának vezetője jogosult. Aláírás mintáját a GESZ szabályzatában megfelelő formában dokumentálja, a szakmai teljesítésigazolásra használt bélyegző nyilvántartásba vételével együtt. A szakmai teljesítésigazolás tényét igazoló bélyegző lenyomatával ellátott, - annak megfelelő részeinek hiánytalan kitöltésének követelményének megfelelve (dátum, aláírás) - számlákat a GESZ Titkárságán kell leadni, a számla fizetési határidőn belüli teljesítése érdekében.

# **Záró rendelkezések**

A Szombathely KEF Szervezeti és Működési Szabályzata a KEF tagok minősített többséggel történő, nyílt szavazását követően lép hatályba.

A KEF a Szervezeti és Működési Szabályzatot Szombathely MJV Önkormányzatával ismerteti.

SZMSZ-változtatás kezdeményezésére valamennyi KEF tag jogosult, előterjesztését az ülésen személyesen vagy a titkár felé írásban teheti meg. Az SZMSZ módosításáról a KEF dönt minősített többséggel dönt.

E dokumentum 2020… év ……………………hó …………….napjától hatályos.

A Szervezeti és Működési Szabályzat részét képezi:

* 1.sz. függelék - KEF tagjainak és kapcsolattartóinak felsorolása
* 2. sz függelék – Belépési nyilatkozat

Szombathely, 2020. augusztus 07.

1. **sz függelék - Szombathely MJV KEF tagnévsor**

**(2020. 07.30.-i állapot)**

Elnök: Kelemen Krisztián – önkormányzati képviselő

Szombathely MJV Bűnmegelőzési, Közbiztonsági és Közrendvédelmi Bizottságának elnöke

*e-mail*: [kelemen.krisztian@szombathely.hu](mailto:kelemen.krisztian@szombathely.hu); [kelemenkrisztian1978@gmail.com](mailto:kelemenkrisztian1978@gmail.com)

Szakmai Társelnök: Végh György

*e-mail*: [gy.vegh@freemail.hu](mailto:gy.vegh@freemail.hu)

Titkár: Engler Felícia ifjúsági ügyintéző

Szombathely MJV Önkormányzata, Egészségügyi és Közszolgálati Osztály, Sport és Ifjúsági Iroda

*e-mail*: [engler.felicia@szombathely.hu](mailto:engler.felicia@szombathely.hu)

Állandó tagok:

|  |  |  |
| --- | --- | --- |
| **Szervezet, intézmény** | **Kapcsolattartó neve** | **E-mail cím** |
| AGORA Szombathelyi Kulturális Központ | Horváth Zoltán | [zoltan.horvath@agora-savaria.hu](mailto:zoltan.horvath@agora-savaria.hu) |
| Erzsébet Ifjúsági Alap | Borsos László | [borsos.laszlo@erifa.hu](mailto:borsos.laszlo@erifa.hu)  [laszlo.borsos.vasicivil@gmail.com](mailto:laszlo.borsos.vasicivil@gmail.com) |
| Humán Harmónia Alapítvány | N. Farkas Rita | [ritadiszkrecio@gmail.com](mailto:ritadiszkrecio@gmail.com) |
| Markusovszky Egyetemi Oktatókórház, Drogambulancia | Buzás Tibor | [buzas71@gmail.com](mailto:buzas71@gmail.com) |
| OMSZ Szombathely | Köcse tamás | [kocse.tamas@mentok.hu](mailto:kocse.tamas@mentok.hu) |
| Pálos Károly Szociális Szolgáltató Központ és Gyermekjóléti Szolgálat | Tóth Tímea | [olad@paloskaroly.hu](mailto:olad@paloskaroly.hu) |
| SZMJV Önkormányzata | Tóth Balázs | [tothbalazsjozsef@gmail.com](mailto:tothbalazsjozsef@gmail.com) |
| Szombathelyi Egészségügyi és Kulturális GESZ Védőnői Szolgálat | Vigné Horváth Ilona | [vigne.ilona@gesz.szombathely.hu](mailto:vigne.ilona@gesz.szombathely.hu) |
| Szombathelyi Egészségügyi és Kulturális GESZ, EFI | Szákovics-Varga Ildikó | [szakovics.ildiko@gesz.szombathely.hu](mailto:szakovics.ildiko@gesz.szombathely.hu) |
| Szombathelyi Országos BV Intézet | Török János | [torok.janos@bv.gov.hu](mailto:torok.janos@bv.gov.hu) |
| Szombathelyi Rendőrkapitányság | Hadásziné Heiner Renáta | [heinerR@vas.police.hu](mailto:heinerR@vas.police.hu) |
| Szombathelyi Tankerületi Központ | Fodor István | [istvan.fodor@kk.gov.hu](mailto:istvan.fodor@kk.gov.hu) |
| **Szervezet, intézmény** | **Kapcsolattartó neve** | **E-mail cím** |
| Tíz lépcső Alapítvány | Buzás Tibor | [buzas71@gmail.com](mailto:buzas71@gmail.com) |
| Vas Megyei CSEÖH | Gorza Norbert | [eselyekhaza@fehe.hu](mailto:eselyekhaza@fehe.hu) |
| Vas Megyei Pedagógiai Szakszolgálat | Avasné Lendvai Viktória | lendvai.viktoria@sek.elte.hu |
| Vas megyei Rendőrfőkapitányság | Némethné dr. Zsigó Zita | [zsigozita@vas.police.hu](mailto:zsigozita@vas.police.hu) |
| Vasi Ifjúságért Egyesület | Borsos-Lajos Krisztina | [vasiifjusagertegyesulet@gmail.com](mailto:vasiifjusagertegyesulet@gmail.com) |
| VMKH Népegészségügyi Főosztály | Gábriel Andor | [gabriel.andor@vas.gov.hu](mailto:gabriel.andor@vas.gov.hu) |

1. **sz függelék - Belépési nyilatkozat**

**Szombathely Megyei Jogú Város Kábítószerügyi Egyeztető Fóruma**

Alulírott …………………………………………………………………..….. (név), mint a

………………………………………………………………………………………………………………………………………………………………………………………………………………………………………………………………………(szervezet/intézmény neve) képviselője kijelentem, hogy Szombathely MJV Kábítószerügyi Egyeztető Fórumának (továbbiakban KEF) tagja kívánok lenni.

Az SZMJV KEF Szervezeti és Működési Szabályzatát megismertem, a tagságra és annak feltételeire vonatkozó részt megértettem és elfogadtam.

Szombathely, ……………év………………………..hó……..nap.

…………………………………………………..

szervezet/intézmény képviselőjének aláírása

A belépést a KEF tagjai elfogadták.

…………………………………………….. ………………………………………..

KEF Elnök KEF Szakmai Társelnök

Szombathely, ……………év………………………..hó……..nap.